**Program:** **Programul Regional Sud-Muntenia 2021-2027**

**Prioritatea P1** - O regiune competitivă prin inovare, digitalizare și întreprinderi dinamice, **Obiectivul Specific RSO 1.3** - Intensificarea creșterii sustenabile și creșterea competitivității IMM-urilor și crearea de locuri de muncă în cadrul IMM-urilor, inclusiv prin investiții productive (FEDR),

**Operațiunea B** – Intensificarea creșterii sustenabile și a competitivității microîntreprinderilor, întreprinderilor mici și întreprinderilor mijlocii în regiunea Sud Muntenia.

**Instructiuni de completare a cererii de finanțare**

Cuprins

[1. Solicitantul 4](#_Toc144465202)

[1.1 Secțiunea date de identificare 4](#_Toc144465203)

[1.2. Structura grup 5](#_Toc144465204)

[1.3. Sectiunea date financiare 5](#_Toc144465205)

[1.4. Secțiunea Finanțări 5](#_Toc144465206)

[2. Responsabil de proiect /persoana de contact 5](#_Toc144465207)

[3. Atribute proiect 5](#_Toc144465208)

[4. Capacitate solicitant 6](#_Toc144465209)

[5. Localizare proiect 7](#_Toc144465210)

[6. Obiective proiect 7](#_Toc144465211)

[7. Justificare/Context/Relevanță/Oportunitate și contribuția la obiectivul specific 7](#_Toc144465212)

[8. Caracter durabil al proiectului 8](#_Toc144465213)

[9. Riscuri 8](#_Toc144465214)

[10. Grup țintă 9](#_Toc144465215)

[11 Principii orizontale 9](#_Toc144465216)

[12. Descrierea investitiei 11](#_Toc144465217)

[13.Indicatori de realizare și de rezultat (program) 11](#_Toc144465218)

[14. Plan de achiziții 11](#_Toc144465219)

[15. Resurse umane 12](#_Toc144465220)

[16. Rezultate așteptate/Realizări așteptate 12](#_Toc144465221)

[17. Activități 12](#_Toc144465222)

[18. Indicatori de etapă 13](#_Toc144465223)

[19. Planul de monitorizare al proiectului 13](#_Toc144465224)

[20. Buget proiect 13](#_Toc144465225)

[21. Buget – Domeniu de intervenție 14](#_Toc144465226)

[22. Buget – Formă de sprijin 14](#_Toc144465227)

[23. Buget – Dimensiune punere în practică teritorială 14](#_Toc144465228)

[24. Buget – Activitate economică 14](#_Toc144465229)

[25. Buget – Localizare 14](#_Toc144465230)

[26. Buget –Dimensiune egalitate de gen 15](#_Toc144465231)

[27. Buget – Strategii macro-regionale și pentru bazinele maritime 15](#_Toc144465232)

[28. Criterii evaluare ETF 15](#_Toc144465233)

[29. Declarație unică 15](#_Toc144465234)

[30. Graficul de depunere a cererilor de prefinantare/plata/rambursare 15](#_Toc144465235)

[31.Certificarea cererii de finațare 15](#_Toc144465236)

# 1. Solicitantul

Secțiune obligatorie

Toate datele referitoare la identificare, reprezentant legal, sediu social, date financiare, finanțări, descrierea structurii grupului se vor completa accesând meniul din dreapta sus a ecranului, funcția **Entități juridice**. Datele se pot introduce/modifica doar de către reprezentantul legal/împuternicit al solicitantului.

***Informațiile introduse în meniul Entității juridice a solicitantului se preiau în mod automat în secțiunea Solicitant a fiecărei cereri de finanțare create în MySMIS2021.***

Este important ca solicitantul să actualizeze datele din profilului său, pe perioada procesului de evaluare, selecție și contractare, în cazul în care intervin modificări asupra documentelor statutare/informațiilor financiare/asistenței financiare solicitate/acordate. Totodată, solicitantul trebuie să informeze AM cu privire la modificările respective.

În cazul în care informațiile din meniul entității juridice au fost modificate după adăugarea unui proiect, la acționarea butonului SINCRONIZEAZA informațiile se vor actualiza.

## **1.1 Secțiunea date de identificare**

Secțiune obligatorie

* **Denumire-** Se va completa denumirea solicitantului, completarea câmpului este obligatorie.
* **Tipul organizației -** Selectați categoria IMM (microîntreprindere, întreprindere mică, întreprindere mijlocie), în care se încadrează solicitantul, în conformitate cu prevederile Legii 346/2004, cu modificările și completările ulterioare. Completarea câmpului este obligatorie.
* **Este întreprinderea IMM  *-*** Se selectează din nomenclator opțiunea aplicabilă, completarea câmpului este obligatorie.
* **Cod de înregistrare fiscală -** Se completează cu codul de inregistrare fiscala al solicitantului, completarea câmpului este obligatorie.
* **Nr. Înregistrare –** Se completează cu nr. de înregsitrare din registrele relevante pentru statutul juridic al solicitantului, completarea câmpului este obligatorie.
* **Cod CAEN principal –** Se selectează din nomenclator opțiunea aplicabilă solicitantului, completarea câmpului este obligatorie.
* **Data înființării** - Se completează cu data înființării, completarea câmpului este obligatorie.
* **Înregistrat în scopuri de TVA –**Se va selecta opțiunea aplicabilă: DA sau NU, completarea câmpului este obligatorie.
* **Entitate de drept public: –** Se va selecta opțiunea aplicabilă: DA sau NU, completarea câmpului este obligatorie.
* **Adresa poștală, telefon/fax, adresă e-**mail – campurile se vor completa obligatoriu cu datele solicitantului

**Reprezentantul legal al solicitantului -** Este persoana care are dreptul, conform actelor constitutive, să reprezinte organizaţia şi să semneze în numele acesteia, completarea câmpului este obligatorie.

* **Câmpurile Funcție, Nume, Prenume, Telefon/Fax, email** se vor completa obligatoriu cu datele aplicabile solicitantului, completarea câmpurilor este obligatorie.

## **1.2.** Structura grup

Secțiunea se completează automat prin preluarea datelor introduse în secțiunea Entitate juridică.

Descrieți relațiile de parteneriat și/sau legătură a solicitantului cu alte întreprinderi, în conformitate cu prevederile Legii 346/2004, cu modificările și completările ulterioare.

Corelați informațiile cu cele incluse în Declarația privind încadrarea în categoria IMM.

## **1.3. Sectiunea date financiare**

Secțiune obligatorie

Secțiunea va conține datele de identificare ale conturilor bancare ce se preconizează a fi utilizate în cadrul proiectului.

De asemenea, secțiunea va conține datele din bilanțul contabil pentru ultimele trei exerciții financiare încheiate, în corelare cu informațiile din situațiile financiare depuse la ANAF.

## **1.4. Secțiunea Finanțări**

Secțiune obligatorie

* **Asistență acordată anterior** - *se selectează din nomenclator,* completarea câmpului este obligatorie.

*-Câmpul Măsura ajutor de stat -* Completarea câmpului nu este obligatorie

*-Câmpul Detalii proiect - Se completează cu informatii relevante câmpurile Detalii proiect, respectiv Obiective, Rezultate si Activități finanțate,* completarea câmpului nu este obligatorie

**Asistență solicitată** - *se selectează din nomenclator,* completarea câmpului este obligatorie*.* Dacă este cazul, completați cu informaţii despre finanțările solicitate, pentru care nu a fost încă emisă o decizie privind finanţarea.

-Câmpurile Surse Financiare si Moneda se selecteaza din nomenclator

-Câmpurile Titlu, Informatii inregistrare solicitare, Valoare Totala Proiect, Eligibil Proiect, Curs de schimb, Data curs se completeaza cu informații relevante.

# **2. Responsabil de proiect** /persoana de contact

Secțiune obligatorie

**Câmpurile Nume si Prenume -** *Se completează cu numele și prenumele managerului de proiect- completarea câmpului este obligatorie*

***Câmpul Funcție*** *- Se completează cu funcția responsabilului de proiect - completarea câmpului este obligatorie*

**Câmpurile Telefon, Fax, Email -** *Se completează cu datele responsabilului de proiect - completarea câmpului este obligatorie*

# 3. Atribute proiect

Secțiune obligatorie

**Proiect de importanță strategică** – câmp obligatoriu. Se bifează NU.

**Proiectul figurează în tipul de acțiuni de importanță strategică** – câmp obligatoriu. Se bifează NU.

**Proiect fazat** – câmp obligatoriu. Bifați ”Nu”. Fazarea proiectelor nu este aplicabilă acestui apel.

**Sprijinul public va constitui ajutor de stat** – câmp obligatoriu. Se bifează DA.

**Proiectul este în cadrul unei structuri PPP** – câmp obligatoriu. Se bifează NU.

**Proiectul este generator de venit** – câmp obligatoriu. Se bifează NU.

**Proiectul este asociat cu site-ul Natura2000** – câmp obligatoriu. Se bifează ”DA” sau ”NU”, după caz.

**Contribuție la strategii de dezvoltare integrată teritorială (ITI)** – câmp obligatoriu. Se bifează NU.

**Proiectul contribuie la îndeplinirea condițiilor favorizante** – câmp obligatoriu. Se bifează NU.

**Proiect național** – câmp obligatoriu. Se bifează NU.

# 4. Capacitate solicitant

Secțiune obligatorie

**Sursa de cofinanțare-** se selectează din nomenclator “Contribuție privată”, varianta aplicabilă acestui apel de proiecte.

**Categorie de beneficiar** – se alege din lista predefinită la apel

**Calitatea entității în proiect –** se alege din lista predefinită la apel

**Cod CAEN relevant –** selectați domeniul/domeniile de activitate vizate de investiția propusă prin această cerere de finanțare din lista predefinită la nivel de apel, completarea câmpului nu este obligatorie

**Capacitate administrativă (câmp obligatoriu)–** Se vor menționa resursele disponibile, existența unor mecanisme instituționale capabile să implementeze și să deruleze proiectul.

**Capacitate financiară(câmp obligatoriu)**  **-** Vă rugăm să confirmați cel puțin capacitatea financiară a solicitantului pentru implementarea proiectului, pentru a demonstra că acesta este în măsură să garanteze lichiditățile necesare pentru o finanțare adecvată a proiectului, astfel încât să se asigure implementarea cu succes a acestuia și funcționarea în viitor, în plus față de celelalte activități ale organismului.

**Capacitate tehnică (câmp obligatoriu)** **-** vă rugăm să furnizați cel puțin un rezumat al expertizei necesare pentru implementarea proiectului și să precizați numărul persoanelor cu o astfel de expertiză disponibile în cadrul organizației și alocate proiectului. Se va descrie succint solicitantul (personalul angajat, servicii oferite, alte informații relevante).

**Capacitate juridică (câmp obligatoriu)-** Indicați statutul juridic al solicitantului care permite implementarea proiectului, precum și capacitatea sa de a întreprinde acțiuni legale, dacă este necesar.

# 5. Localizare proiect

Secțiune obligatorie

Completați datele de identificare a loculului de implementare a proiectului.

Selectați din nomenclator **Obiectiv specific**, **Fond UE**, **Județul**, **Localitatea**.

Câmpul **Regiune** se completează automat.

Completați câmpul “**Informații localizare proiect**” pentru locul de implementare cu numărul cadastral și suprafața terenului pe care se realizează investiția, precum și adresa exactă pentru fiecare clădire inclusă în proiect. În cazul în care pe terenul respectiv (locul de implementare) există mai multe construcții/clădiri, se vor menționa care sunt construcțiile/clădirile pe care se va interveni prin proiect. Se va menționa și tipul și numărul documentului care atestă dreptul de proprietate privată și/sau administrare al solicitantului asupra imobilului pe care se realizează investiția, precum și dacă este cazul, modificările și completările ulterioare la respectivul document.

# 6. Obiective proiect

Secțiune obligatorie

**Obiectiv general al proiectului/Scopul proiectului** – Se va prezenta și descrie obiectivul general al proiectului.

**Obiective specifice ale proiectului** – se vor identifica un număr maxim de 3 obiective specifice ale proiectului de investiție. Atingerea tuturor obiectivelor specifice ar trebui să asigure atingerea obiectivului general al proiectului. Obiectivele trebuie să fie formulate clar, cuantificabile și în strânsă corelare cu activitățile și rezultatele prevăzute a se realiza.

De regulă, obiectivele specifice sunt atinse ca urmare a realizării unei activități/set de activități din cadrul proiectului, în timp ce atingerea obiectivului general este o consecință a îndeplinirii obiectivelor specifice.

# 7. Justificare/Context/Relevanță/Oportunitate și contribuția la obiectivul specific

Secțiune obligatorie

În tab-ul **Justificare și Context** se completează informații precum:

- Prezentați succint premisele realizării investiției și măsura în care aceasta va răspunde unei anumite probleme, nevoi din domeniul antreprenorial, ori pe piața relevantă pe care activați.

- Date generale privind investiția propusă

- Componentele și activitățile investiției, și modul în care adresează problemele identificate în secțiunea Justificarea proiectului.

În tab-ul **Justificare Relevanță** se completează câmpurile:

**Referitoare la proiect** – Se vor detalia complementaritățile cu alte proiecte finanțate din surse proprii (capitalurile proprii) și/sau fonduri publice .

**Referitoare la SUERD** – Se vor completa informații referitoare la modul în care proiectul contribuie la îndeplinirea obiectivelor Strategiei UE pentru Regiunea Dunării (SUERD)

**Aria prioritară SUERD** – Această subsecțiune nu face obiectul prezentului apel.

**Referitoare la alte strategii** – Argumentați, pe scurt, relevanța strategiei/strategiilor selectate, dacă e cazul.

**Strategii relevante**– Se selectează din nomenclator una sau mai multe strategii pentru care proiectul este relevant, dacă este cazul.

# 8. Caracter durabil al proiectului

Secțiune obligatorie

**Descriere/ Valorificarea rezultatelor**: se va preciza modul în care proiectul se va susţine financiar după încetarea finanţării solicitate prin prezenta cerere de finanţare, capacitatea de a asigura operarea şi întreţinerea investiţiei după finalizare (entităţi responsabile, fonduri, activităţi, orizont de timp). Se vor preciza acţiunile/activităţile/investiţiile, ce vor trebui realizate şi/sau continuate după finalizarea proiectului, precum și sursele de finanțate, după caz.

**Furnizează informaţii cu privire la toate acordurile instituţionale relevante cu părţi terţe pentru implementarea proiectului şi exploatarea cu succes a facilităţilor care au fost planificate şi, eventual, încheiate:** Se va completa cu informații relevante, dacă este cazul.

**Oferă detalii cu privire la modul în care va fi gestionată infrastructura după încheierea proiectului (şi anume, numele operatorului; metode de selecţie – administrare publică sau concesiune; tip de contract etc.):** Se va completa cu informații relevante, dacă este cazul.

**Transferabilitatea rezultatelor:** Se va completa cu informații relevante, dacă este cazul.

**Exploatare infrastructură (Descrierea utilizării optime a infrastructurii):** Se va completa cu informații relevante, dacă este cazul.

# 9. Riscuri

Secțiune obligatorie

Identificați riscurile ce pot afecta implementarea proiectului în condițiile prevăzute (activități, rezultate, obiective, buget, plan de achiziții, etc) și măsurile de atenuare a acestora. Se vor detalia constrângerile și riscurile legate de implementarea proiectului și operarea investiției, precum și măsurile de contracarare a acestora.

Se vor identifica riscurile pentru îndeplinirea, de exemplu, a indicatorilor, a rezultatelor, a atingerii obiectivelor, organizarea procedurilor de achiziție, măsurile de contracarare a lor, precum și un plan de contingență prevăzut pentru situația în care apar aceste riscuri.

# 10. Grup țintă

Secțiune obligatorie

Enumerați categoriile de entități (persoane fizice, persoane juridice) care vor beneficia de rezultatele proiectului ca urmare a implementării și funcționării investiției ce face obiectul acestei cereri de finanțare.

Identificați beneficiarii direcți, respectiv indirecți și beneficiile acestora, ca urmare a realizării investiției. Corelați informațiile cu secțiunile relevante din cadrul cererii de finanțare și anexele acesteia.

**Specificați în clar dacă proiectul prevede angajarea de persoane din categorii defavorizate** (a se vedea precizările din grila de evaluare tehnică și financiară în acest sens). Dacă da, menționați categoria/categoriile) avute în vedere, precum și alte detalii pe care le considerați relevante în acest context.

# 11 Principii orizontale

Secțiune obligatorie

Se vor include inclusiv informații necesare pentru etapa de evaluare tehnică și financiară.

Cuprinde tab-urile „**Egalitate de șanse**”, „**Dezvoltare durabilă**”, „**Imunizare la schimbările climatice**” și „**Principiul DNSH**”.

**Egalitate de șanse** - A se vedea în vedere în acest sens recomandările din GHIDUL de aplicare a cartei drepturilor fundamentale a uniunii europene în implementarea fondurilor europene nerambursabile și GHIDUL privind reflectarea convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocate României în perioada 2021-2027

**Egalitatea de gen -** Pentru a promova egalitatea de gen, proiectul trebuie să încorporeze diverse acţiuni, ca parte integrantă a stadiilor din ciclul de viață al unui proiect, care să reflecte modul în care va fi transpus principiul mai sus menţionat.

Respectarea principiului egalităţii de gen presupune asigurarea unui nivel egal de vizibilitate, afirmare și participare pentru ambele sexe în toate sferele vieții publice și private. Egalitatea de gen este opusul inegalității de gen, nu a diferențelor de gen, și urmărește promovarea participării depline a femeilor și bărbaților în societate.

Se vor prezenta după caz, acele măsuri specifice prin care se asigură respectarea prevederilor legale în domeniul egalității de gen.

Se completează cu o prezentare a modului în care beneficiarul va asigura egalitatea de şanse şi de tratament între angajaţi, femei şi bărbaţi, în cadrul relaţiilor de muncă de orice fel.

**Nediscriminare (câmp obligatoriu**)*- Pentru a asigura respectarea principiului nediscriminării, proiectul trebuie să ofere o descriere a modului în care activităţile desfăşurate se supun reglementărilor care interzic discriminarea. Se completează cu o prezentare a modului în care beneficiarul va asigura condițiile pentru prevenirea oricărei forme de discriminare în implementarea proiectului.*

*Prin discriminare se înţelege „orice deosebire, excludere, restricţie sau preferinţă, pe bază de rasă, naţionalitate, etnie, limbă, religie, categorie socială, convingeri, sex, orientare sexuală, vârstă, handicap, boală cronică necontagioasă, infectare HIV, apartenenţă la o categorie defavorizată, precum şi orice alt criteriu care are ca scop sau efect restrângerea, înlăturarea recunoaşterii, folosinţei sau exercitării, în condiţii de egalitate, a drepturilor omului şi a libertăţilor fundamentale sau a drepturilor recunoscute de lege, în domeniul politic, economic, social şi cultural sau în orice alte domenii ale vieţii publice” (Ordonanța de Guvern nr. 137/2000 privind prevenirea și sancționarea tuturor formelor de discriminare).*

**Accesibilitate persoane cu dizabilități (câmp obligatoriu**)*-* Se completează cu o prezentare a modului în care solicitantul se va asigura că principiul accesibilității va fi respectat. (vor fi prevăzute spaţii speciale de acces în vederea asigurării accesibilităţii pentru persoanele cu dizabilităţi, îndeplinind astfel prevederile legislaţiei în vigoare cu privire la accesul în clădirile şi structurile de utilitate publică).

**Schimbări demografice** – Prezentați modul prin care proiectul va conduce la creșterea populației la nivelul regiunii, facilitarea întoarcerii populației plecate etc.

**Dezvoltare durabilă**

Dezvoltarea durabilă se referă la utilizarea surselor de energie curată, economie circulară, inclusiv prevenirea și reciclarea deșeurilor, prevenirea și controlul poluării asupra aerului, apei, solului, protecția resurselor de apă, protecția și conservarea biodiversității în conformitate cu articolul 11 și cu articolul 191 alineatul (1) din Tratatul privind funcționarea Uniunii Europene (TFUE).

Specificați modul în care proiectul prevede unele măsuri care conduc la respectarea cerințelor privind protecția mediului pentru promovarea dezvoltării durabile.

Se vor indica secțiunile și paginile din proiectul tehnic/alt document unde se regăsesc măsurile propuse și care vizează principiul dezvoltării durabile și al eficienței energetice.

**Poluatorul plătește** - Solicitantul va prezenta succint cum propunerea de proiect nu prejudiciază în mod semnificativ factorii de mediu (aer, apa , sol). Se va prezenta modul în care se previne poluarea în cazul în care activitatea respectivă ar duce la o creștere semnificativă a emisiilor de poluanți în aer, apă sau sol.

**Protecția biodiversității** – Solicitantul va prezenta dacă propunerea de proiect se încadrează într-o arie naturală protejată de interes național, inclusiv a celor de interes comunitar incluse în Rețeaua Natura 2000 și dacă proiectul prejudiciază în mod semnificativ habitatele și speciile pentru care a fost declarată aria protejată. Dacă este cazul, se vor prezenta măsurile impuse prin actul de reglementare emis de autoritatea de mediu.

**Utilizarea eficientă a resurselor** – Solicitantul va prezenta modul de utilizare a materialelor de construcții reciclate, recuperate cu emisii scăzute de carbon, utilizarea de echipamente eficiente energetic, utilizarea de surse de energie regenerabila. Se vor include informații ce privesc utilizarea surselor regenerabile, echipamente eficiente energetic, măsuri care vizează economia de timp, apă, resurse, energie, etc.

De asemenea se va avea în vedere utilizarea produselor de construcții non-toxice, reciclabile și biodegradabile, fabricate la nivelul industriei locale, din materii prime produse în zonă, folosind tehnici care nu afectează mediul.

**Reziliența la dezastre (câmp obligatoriu**)*- Se va avea în vedere Analiza DNSH realizată la nivelul Programului Regional Sud-Muntenia 2021-2027.*

**Imunizarea la schimbările climatice** *- Se va avea în vedere Analiza DNSH realizată la nivelul Programului Regional Sud-Muntenia 2021-2027.*

**Principiul de „a nu prejudicia în mod semnificativ” (DNSH)** *Se va avea în vedere Analiza DNSH realizată la nivelul Programului Regional Sud-Muntenia 2021-2027.*

# 12. Descrierea investitiei

Secțiune obligatorie

Descrieți investiția, specificând ce se dorește a se realiza prin proiect

Specificați în ce constă investiția inițială finanțabilă prin ajutor de stat regional:

- Crearea unei noi unități de producție/prestare servicii

- Extinderea capacității unei unități existente, prin creșterea volumului cel puțin unui produs/serviciu

- Diversificarea unei unități existente prin produse/servicii care nu au fost fabricate/prestate anterior în unitate.

Corelați informațiile cu celelalte secțiuni ale cererii de finanțare și anexele acesteia.

Nu este necesar să enumerați activitățile proiectului, acestea făcând obiectul secțiunii dedicate activităților.

# 13.Indicatori de realizare și de rezultat (program)

Secțiune obligatorie

**Indicatorii prestabiliți de *realizare*:**

**Selectați din Nomenclator indicatorii prestabiliți de realizare (de output) relevanți.**

Solicitantul are obligația de a completa valori pentru toți indicatorii de realizare și de rezultat prestabiliți ai programului.

Indicatorii de realizare vor fi preluați în aceasta secțiune la nivel de proiect.

**Indicatorii prestabiliți de *rezultat*:**

**Selectați din Nomenclator Denumire Indicator**

# 14. Plan de achiziții

Secțiune obligatorie

* **Titlul achiziției** – câmp obligatoriu, - titlul contractului de achiziție, succint și sugestiv;
* **Descrierea achiziției** – câmp obligatoriu, editabil – descriere succintă a obiectului contractului de achiziție;
* **Tip achiziție** – câmp obligatoriu, editabil – selectați din nomenclator opțiunea aplicabilă (furnizare, servicii, lucrări).
* **Perioada:** Se va preciza perioada în care s-a desfășurat/se va desfășura procedura de achiziție, sub forma lună/an.
* **Moneda** – câmp obligatoriu, se selectează RON.
* **Valoare TVA** – câmp obligatoriu, editabil. Se va menționa valoarea totală a TVA.
* **Valoare estimată fără TVA** – câmp obligatoriu. Se va preciza valoarea totală a achiziției, fără TVA.

# 15. Resurse umane

Secțiune obligatorie

Adăugați fiecare expert implicat în implementarea proiectului (echipa de implementare a proiectului). Se vor atașa CV-urile, respectiv fișele de post, în format pdf.

# 16. Rezultate așteptate/Realizări așteptate

Secțiune obligatorie

În cadrul cererii de finanțare vor fi identificate un număr de maxim 3 rezultate așteptate ca urmare a implementării proiectului.

Valorile preconizate trebuie să fie realiste, realizabile, măsurabile și în concordanța cu indicatorii și obiectivele specifice ale proiectului astfel încât rezultatele așteptate să asigure îndeplinirea obiectivelor și indicatorilor.

* • **Obiectiv specific** – se selectează din nomenclator obiectivul specific;
* • **Fond UE** – se selectează din nomenclator;
* • **Descriere** – se completează cu formularea și descrierea fiecărui rezultat.

# 17. Activități

Secțiune obligatorie

Completați detalii cu privire la activitățile și subactivitățile proiectului, atât cele care au avut loc până la momentul depunerii Cererii de finanțare, cât și cele previzionate a se realiza după momentul depunerii Cererii de finanțare.

La nivel de activitate, nu pot fi introduse detalii suplimentare, în afara titlului activității, tipul activității (“Precontractuală” sau “Postcontractuală”) și dacă activitatea este de bază (se bifează DA sau NU în funcție de situație).

La fiecare activitate în parte, definiți subactivitățile componente. Detaliile privind calendarul de realizare, responsabili etc, pot fi definite doar la nivel de subactivitate. În cazul în care nu ați intenționat structurarea unei activități în subactivități, este obligatorie crearea a cel puțin unei subactivități, pentru a putea introduce detalii suplimentare. Completați următoarele:

• **Titlul** (concis, sugestiv);

• **Dată începere/finalizare fixă**

o dacă DA, în câmpurile **Dată începere** și **Dată finalizare** se va completa data la nivel de zi- lună-an;

o Dacă NU, în câmpurile **Dată începere** și **Dată finalizare** se va completa data la nivel de lună-an;

• **Data începerii/ finalizării**

o Pentru subactivități realizate deja înainte de semnarea contractului de finanțare – se vor introduce anul, luna și ziua

o Pentru subactivități previzionate a se realiza după semnarea contractului de finanțare – selectați cel puțin anul și luna, estimând demararea implementării proiectului (semnarea contractului de finanțare) la aproximativ 6 luni de la depunerea cererii de finanțare (similar completării planului de achiziții)

• **Rezultate previzionate** – selectați rezultatul (anterior definit) la a cărui realizare contribuie implementarea respectivei subactivități;

• **Partenerii implicați** – se va selecta denumirea solicitantului;

• **Detalierea subactivităţii** - câmp opțional, editabil;

**Durata de implementare a proiectului** va fi calculată în mod automat.

# 18. Indicatori de etapă

Secțiune obligatorie

**Indicatori etapă de realizare –**– se va completa cu informațiile solicitate în fiecare secțiune.

**Indicatori etapă de reper** – se va completa cu informațiile solicitate în fiecare secțiune.

# 19. Planul de monitorizare al proiectului

Secțiune obligatorie

***În această secțiune sunt afișați indicatorii de etapă așa cum au fost completați în secțiunea "Indicatori de etapă"***

Se completează următoarele câmpuri:

**Criteriu validare** – se va menționa care este criteriul a cărui realizare asigură îndeplinirea indicatorului, așa cum acesta a fost definit anterior.

**Tip indicator etapă** – se selectează din nomenclator (Calitativ/Cantitatic/Valoric).

# 20. Buget proiect

Secțiune obligatorie

Dacă proiectul beneficiază de ajutor de stat se va apăsa butonul ”Da” moment în care se vor afișa alte câmpuri care vor trebui completate.

La adăugarea unei cheltuieli, completați următoarele:

• **Obiectiv Specific** – se selectează din nomenclator;

• **Fond UE** – se selectează din nomenclator;

• **Denumire cheltuială** – introduceți o descriere succintă, sugestivă a cheltuielii;

• **Justificare** – scurtă descriere a necesității efectuării cheltuielii;

• **Tip regiune** – se bifează ”Mai puțin dezvoltată”;

• **Tip cheltuială** – se bifează Directă;

• **Categorie/Subcategorie cheltuială** – selectați din nomenclatoarele aferente categoria/subcategoria în care se încadrează cheltuiala respectivă;

• **Unitate de măsură** – se introduce unitatea de măsură;

• **Cantitate** – se introduce cantitatea;

• **Preț unitar fără TVA** – se introduce prețul unitar fără TVA;

• **Valoare totală TVA** – se introduce valoarea totală TVA;

• **TVA eligibil** – se va bifa DA/NU;

• **Cheltuieli eligibile fără TVA** – se introduce valoarea eligibilă fără TVA;

• **Total cheltuieli nerambursabile** – se introduce valoarea nerambursabilă cu TVA;

• **Ajutor de stat** – editabil de tip bifă:

* **Dacă NU** - nu se completează alte informații;
* **Dacă DA** - apar următoarele câmpuri care trebuie completate:

▪ **Ajutor de stat furnizat** – se selectează DA sau NU;

▪ **Schema de ajutor de stat** – se selectează din lista definită la nivel de apel;

▪ **Categorie ajutor de stat** – se selectează din lista definită la nivel de apel;

▪ **Subcategorie ajutor de stat** – se selectează din lista definită la nivel de apel.

# 21. Buget – Domeniu de intervenție

Secțiune obligatorie

Se selectează din nomenclator codurile aferente activităților proiectului. Introduceți valoarea eligibilă a proiectului pe fiecare cod în parte. Se corelează informațiile cu bugetul eligibil al proiectului.

# 22. Buget – Formă de sprijin

Secțiune obligatorie

Se selectează din nomenclator opțiunea **01 – Granturi** pentru proiectele depuse în cadrul prezentului apel și se introduce valoarea eligibilă a proiectului.

# 23. Buget – Dimensiune punere în practică teritorială

Secțiune obligatorie

* **Obiectiv Specific** – se selectează din nomenclator;

• **Fond UE** – se selectează din nomenclator;

• **Abordare mecanism aplicare teritorială** – se selectează din nomenclator ”Alte abordări”;

• **Tip mecanism de aplicare teritorială** – se selectează din nomenclator ”Nicio orientare teritorială”;

• **Buget eligibil** – se completează valoarea eligibilă a proiectului.

# 24. Buget – Activitate economică

Secțiune obligatorie

Se selectează din nomenclator activitatea economicăși se va introduce valoarea eligibilă a proiectului.

# 25. Buget – Localizare

Secțiune obligatorie

Aceste localizări ale proiectului sunt afișate așa cum au fost completate în secțiunea Localizare proiect. Dacă doriți alte localizări trebuie să le completați în secțiunea Localizare proiect

# 26. Buget –Dimensiune egalitate de gen

Secțiune obligatorie

Se selectează nomenclator tipul de dimensiune a egalității de gen **03 – Neutralitatea de gen** și se introduce bugetul eligibil.

# 27. Buget – Strategii macro-regionale și pentru bazinele maritime

Secțiune obligatorie

Se selectează din nomenclator tipul de strategie macro-regională și se introduce bugetul eligibil.

# 28. Criterii evaluare ETF

Secțiune obligatorie

În interfață se vor completa opțiunile pentru criteriile autoevaluate prin acționarea butonului: Completeaza. Acționarea butonului se va realiza pentru fiecare criteriu. Aplicația afișează fereastra pop-up pentru bifarea opțiunii/opțiunilor.

**Recomandăm ca la completarea acestei secțiuni să se aibă în vedere utilizarea ca referință a grilei de evaluare tehnică și financiară**

# 29. Declarație unică

Secțiune obligatorie

Se vor bifa cerințele de eligibilitate ale proiectului. Dacă proiectul este eligibil se activează butonul: Genereaza. Documentul generat va fi semnat electronic în afara sistemului de către reprezentantul legal și încărcată în aplicație prin apăsarea butonului: Incarca.

***Declarația unică se poate genera doar dacă sunt confirmate (bifate) criteriile obligatorii de eligibilitate și bugetul proiectului completat. Orice modificare a bugetului proiectului după încărcarea declarației unice implică ștergerea acesteia.***

# 30. Graficul de depunere a cererilor de prefinantare/plata/rambursare

Secțiune obligatorie -se completeaza in etapa de contractare

Se completează tipul cererii (prefinanțare/plată/rambursare), data estimată de trasmitere a cererii către AM precum și valoarea eligibilă estimată aferentă Cererii (în lei)

# 31.Certificarea cererii de finațare

Secțiune obligatorie

Datele sunt completate automat de sistem, informațiile fiind preluate din funcția ”Solicitant”,